ഇതാണ് യഥാര്ത്ഥ പോലീസുകാരന് ബിഗ് സല്യൂട്ട്!!! വണ്ടിപ്പെരിയാര് വിഷയത്തില് മാധ്യമങ്ങളും ചാനലുകളും സോഷ്യല് മീഡിയയും അധികം ശ്രദ്ധിക്കാതെ പോയൊരാളും ഒരു പോലീസ് സ്റ്റേഷനുമുണ്ട് . കാക്കിക്കുള്ളിലെ ധാര്ഷ്ടൃവും നെറികേടുകളും നിത്യസംഭവമാകുന്ന ഇക്കാലത്ത് ആ യൂണിഫോമിന്റെ മാന്യതയും POLICE എന്ന വാക്കിലെ ആറക്ഷരങ്ങളുടെ അര്ത്ഥവ്യാപ്തിയും തിരിച്ചറിയുന്ന ചിലരെങ്കിലും ബാക്കിയുള്ളത് കൊണ്ടാണ് പ്രിവിലേജുകളുടെ കവചങ്ങളൊന്നുമില്ലാത്ത പാവം ജനങ്ങള്ക്ക് നീതിയെന്നത് സംഭവ്യമാകുന്നത്. അതിനാല് തന്നെ ഇദ്ദേഹത്തെയും ഇദ്ദേഹത്തിനൊപ്പമുള്ള ടീമിനെയും കാണാതിരിക്കാനും അഭിനന്ദിക്കാതിരിക്കാനും തരമില്ല. വാളയാര് ഒരു ചോദ്യചിഹ്നമായി മുന്നില് നില്ക്കുമ്ബോള് , നീതി നിഷേധിക്കപ്പെട്ട രണ്ട് കുഞ്ഞാത്മാക്കള് അങ്ങകലെയിരുന്ന് തേങ്ങുമ്ബോള് അതിനു കാരണഭൂതരായ മനുഷ്യരും കാക്കിയിട്ടവരായിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കുറ്റവാളികളെ സംരക്ഷിക്കാനുള്ള അവരുടെ വൃഗ്രതയില് രണ്ടാമത്തെ കുഞ്ഞും ആദ്യത്തെ കുട്ടിയെപ്പോലെ തൂങ്ങി നിന്നാടി . വാളയാറില് ഉഭയകക്ഷി സമ്മതമെന്ന ഏറ്റവും നികൃഷ്ടവും ക്രൂരവുമായ പരാമര്ശം നടത്തിയ പോലീസ് ഓഫീസര് കാക്കിക്ക് തീരാകളങ്കം വരുത്തിയപ്പോള് വണ്ടിപ്പെരിയാറില് നമ്മള് കണ്ടത് കാക്കിക്കുള്ളിലെ കര്മ്മകുശലത. പെറ്റമ്മയും ബന്ധുക്കളും പോസ്റ്റ്മോര്ട്ടം വേണ്ടായെന്നു ശക്തമായി നിലയുറപ്പിച്ചപ്പോള് , ബന്ധുക്കളുടെ തീരുമാനത്തിന് പിന്തുണയുമായി സ്ഥലം എം.എല്.എ രംഗത്തെത്തിയപ്പോള് എതിര്പ്പുകള്ക്ക് മുന്നില് പതറാതെ നിന്ന വണ്ടിപ്പെരിയാര് സി.ഐ ടി.ഡി. സുനില്കുമാര് പോസ്റ്റുമോര്ട്ടം ചെയ്യണം എന്നുറച്ചുനിന്നു . കുഞ്ഞിന്്റെ കൈപ്പിഴകൊണ്ടു സംഭവിച്ചു പോയ ഒരു തൂങ്ങിമരണം മാത്രമായി അവസാനിക്കുമായിരുന്ന ഒരു മരണത്തെ കേരളം കണ്ട എക്കാലത്തെയും മൃഗീയമായ കൊലപാതകത്തിലേയ്ക്ക് വിരല് ചൂണ്ടിയത് സുനില് കുമാര് എന്ന പോലീസ് ഓഫീസര്ക്ക് തന്റെ യൂണിഫോമിനോടുണ്ടായിരുന്ന ഡെഡിക്കേഷന് ഒന്നുകൊണ്ട് മാത്രമാണ്. നിരവധി സമ്മര്ദ്ദങ്ങളെ അതിജീവിച്ച് വിരലിലെണ്ണാവുന്ന ദിവസങ്ങള്ക്കുള്ളില് ഈ അത്യാചാരത്തിന്്റെ ചുരുളുകള് അഴിച്ചെടുത്ത് കുറ്റവാളിയെ നിയമത്തിനു മുമ്ബാകെ കൊണ്ടുവന്ന വണ്ടിപ്പെരിയാര് പോലീസ് സേനയുടെ നായകനു നമ്മള് അര്ഹിക്കുന്ന പരിഗണന നല്കിയോ ? വീട്ടുകാരുടെയും നാട്ടുകാരുടെയും അധികാരികളുടെയും സമ്മര്ദം അതിജീവിച്ച് സുനില് കുമാര് എന്ന സി.ഐ ഇടുക്കി മെഡിക്കല് കോളേജിലേക്ക് കുഞ്ഞിന്റെ മൃതദേഹം കൊണ്ടുപോകുക തന്നെ ചെയ്തു എന്നിടത്താണ് ഈ കേസിന്റെ വഴിത്തിരിവ്. തനിക്കുമേല് സംഭവിച്ചതെന്തെന്ന് പറയാനുള്ള ഭാഷയും പാകതയുമില്ലാത്ത പൊടികുഞ്ഞിനെ അവള് ശബ്ദിക്കുകയില്ല എന്ന ഒറ്റ ഉറപ്പിന്മേല് മിഠായി മധുരം നല്കി ലൈംഗികമായി പീഡിപ്പിച്ചു കൊണ്ടിരുന്ന ഒരുത്തനെ തിരിച്ചറിയാന് അദ്ദേഹത്തിനു കഴിഞ്ഞു. അതിനാല് തന്നെ ചെങ്കൊടി കവചമായി എടുത്തണിയുമായിരുന്ന ഒരുത്തനെ പഴുതുകളടച്ച് കുടുക്കാന് അദ്ദേഹത്തിനു കഴിഞ്ഞു. പോക്സോ കേസിന്്റെ ഗൗരവം തിരിച്ചറിഞ്ഞ ഇദ്ദേഹത്തെ പോലുള്ളവരാണ് യഥാര്ത്ഥ നിയമപാലകര്.ഈ കേസിന്്റെ പൂര്ണമായ അന്വേഷണച്ചുമതല ഇതേ ടീമിനെക്കൊണ്ടു തന്നെ ചെയ്യിക്കണം. കേസിന്്റെ അന്വേഷണം തീര്ന്ന് കുറ്റപത്രം സമര്പ്പിക്കുന്നതു വരെയെങ്കിലും ഈ ടീം തുടരാന് സര്ക്കാര് പ്രത്യേക നടപടി സ്വീകരിക്കുകയും വേണം. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona